Ne vir ket diouzhin lenn traoù all, a-bep-seurt, pe gwirvoud pe polis pe romantel (youh !) e vefe. Traoù mat a zo e pep doare, d'am soñj. Hogen mankout a ra al lodenn se a… faltazi, just a-walc'h. Ma lakaat a ra da ijinañ, ya, met ket da hunvreal. Ne gas ket ac'hanon ken pell, zoken ma ne chom nemet gerioù war ur bajenn bewech. Diaes un tammig da zisplegañ. Ne lavaran ket e klevan a avel o c'hoari gant ma blev (an nebeud a chom din, bouc'houc'hou) ha skant an aerouant dindan ma bizied pa lennan ul levr moliac'h, met disheñvel eo, dieuboc'h eo ma ijin dre ma n'en deus ket da welet ar bed evel ma tlefe bezañ met evel ma fellfe din e vefe, ma welit ar pezh a fell din lavar.